Na osnovu člana 22. i 33. Poslovnika o radu Općinskog vijeća Općine Velika Kladuša („Službeni glasnik Općine Velika Kladuša“, broj: 12/11 i 4/21), Komisija za obrazovanje, kulturu i sport Općinskog vijeća Općine Velika Kladuša, na V redovnoj sjednici, održanoj dana 17.05.2021. godine, donijela je

**PROGRAM RADA**

**Komisije za obrazovanje, kulturu i sport**

**za 2021. godinu**

**I – UVOD**

U skladu s pravima i obvezama propisanih Statutom Općine Velika Kladuša, kao i Poslovnikom o radu Općinskog vijeća Općine Velika Kladuša,član 33., Komisija za obrazovanje, kulturu i sport ima slijedeće nadležnosti:

* razmatra pitanja iz oblasti obrazovanja, kulture i sporta i predlaže mjere za unapređenje stanja u ovim oblastima,
* ostvaruje potrebnu saradnju sa nadležnim organima i institucijama koje se bave pitanjima obrazovanja, kulture i sporta,
* razmatra pitanja stanja obrazovnih, kulturnih i ustanova iz oblasti sporta i njihovog razvoja i predlaže mjere za poboljšanje stanja,
* predlaže programe iz oblasti obrazovanja, kulture, sporta i drugih aktivnosti,
* razmatra i daje mišljenje, primjedbe i sugestije o nacrtima zakona i drugih akata kojima se reguliše oblast koja obuhvata djelokrug rada Komisije,
* vrši i druge poslove određene zakonom, drugim propisima i Poslovnikom o radu Općinskog vijeća.

Na II redovnoj sjednici Općinskog vijeća, održanoj dana 09.03.2021. godine imenovani su članovi komisije za mandatni period 2020-2024. godina, a na konstituirajućoj sjednici izglasno rukovodstvo, u slijedećem sastavu :

Emina Ćehić, predsjednica Komisije ;

Hasan Ćerimović, zamjenik predsjednice Komisije;

Senad Elezović, član;

Bisenija Mušedinović, član;

Fikret Abdić – Toda, član

**II PLAN AKTIVNOSTI**

1. Utvrditi stanje u oblasti kulture na području Općine Velika Kladuša,

ROK: septembar 2021. godine

1. Utvrditi stanje u oblasti obrazovanja na području Općine Velika Kladuša,

ROK: oktobar 2021. godine

1. Utvrditi stanje u oblasti sporta na području Općine Velika Kladuša:

ROK: novembar 2021. godine

1. Dostaviti informacije o stanju u oblasti obrazovanja, kulture i sporta na znanje nadležnima za daljnje postupanje;

ROK : decembar 2021. godine

1. Komisija će u skladu sa svojim nadležnostima tijekom 2021. godine po potrebi obavljati i druge poslove, te tretirati materijale i akta koja razmatra Općinsko vijeće.

**III ZAVRŠNI DIO**

Programom rada Komisije za obrazovanje, kulturu i sport za 2021. godinu obuhvaćena su pitanja koja su inicirana odmah po konstituiranju Komisije, od članova.

Komisija je stava da Općina Velika Kladuša ne posjeduje elaborat ili skup informacija o stanju u ovim oblastima, te bi iste bilo od ključne važnosti za prikupiti.

Komisija će nastojati prikupljene informacije grupirati jednoobrazno, kako bi iste bile podložne statističkoj obradi ili kao podloga za daljnje postupanje.

O izvršenju Programa rada Komisije za obrazovanje, kulturu i sport pobrinut će se svi članovi jednako.

Komisija će periodično pratiti ostvarenje svog Programa rada i poduzimati sve mjere za što uspješnije ostvarenje istog.

Program rada Komisije za obrazovanje, kulturu i sport Općinskog vijeća Općine Velika Kladuša za 2021. godinu stupa na snagu danom dobivanja saglasnosti od strane Općinskog vijeća Općine Velika Kladuša.

Broj: 01-04-212/21

Velika Kladuša, 17.05.2021. godine

**Predsjednica Komisije**

**Emina Ćehić**